Marihuana
Marihuana, aa Gros oda Weed, is oigmoa a Nam fiad Hanfpflanzna (Cannabis) bzw. an Tei davo, speziej moants im Boarischn a Drogn bzw. Medikament, wo draus gmocht wead.

Etymologie 

De Heakumft vo dem Woat is no unkloar. Zun easchtn Mois is fias mexikanischen Spanisch dokumentiad. 

As Oxford English Dictionary moant, es kemad aus da Indianasproch Nahuatl, wo mallihuan Gfangana moant. De Bedeitung kunnt owa vo da Antidrognpropaganda suggariad worn sei. Wei Linguistn vamuatn, doss des a zuafällige Homophonie warad und doss koan Beleg fia an Zammahang vo de zwoa Weata gawad.

A andane Theorie is, doss Marihuana vom kinäsischn Woat ma ren hua (Hanfsama Bleame / Nutzhanf) kemad. Und des wiedarum vo da semitischn Wuazl *mrj "Hanf". Wei de semitische Wuazl gibts aa im spanischn Woat mejorana, im englischn marjoram und im boarischn Majoran ('oregano'), wo mid Marihuana vawandt sei kunnt. In Mexiko stähd des Woat fia "Kinäsischn Majoran".

Voiksetymologisch interpretiad hoassts im Englischn Marijuana (Maria Juana) oda Mary Jane.

Medikament und Drogn 

Marihuana ois Drogn bzw. Medikament wead aus de Weiwalbladdln vo de Hanfpflanzna gmocht. Do drin is da psychoaktive Wiakstoff Tetrahydrocannabinol (THC) vo Hanf am steakstn vadredn. In da Regl wead Marihuana inhaliad (Rauch, Dampf), sejtana gessn.

Marihuana is koa Synonym vo Haschisch, wia efta foischa oognumma wead. Hasch wead ausn Beech (Harz) vo de Hanfpflanzna gmocht.

Galerie

Literatua 
 Hainer Hai: Das Definitive Deutsche Hanf Handbuch. Der Grüne Zweig ISBN 3-922708-73-0, S. 143–144
 Sinsemilla – Königin des Cannabis. Raymond Martin Verlag, Markt Erlbach, 1995. ISBN 3-88631-219-4

Im Netz

Beleg 

Genussmittel
Arzneimittel
Drogen